Шеффилд (футбол клубы)

«Шеффилд» (;) — Англияның Дронфилд қаласында орналасқан кәсіби футбол клубы. 1857 жылы құрылған бұл клуб қазіргі уақытта Англия футболының тоғызыншы деңгейі саналатын Northern Counties East League Premier Division лигасында ойнайды. Үй ойындарын Home of Football Ground стадионында өткізеді. Клуб ФИФА тарапынан әлемде әлі де футбол ойнап жүрген ең көне, тәуелсіз түрде сақталып қалған клуб ретінде белгілі.

 Тарихы 
1855 жылы Шеффилд крикет клубының мүшелері ресми ережелері жоқ бейресми футбол ойынын ұйымдастыра бастады. Кейіннен клубтың екі мүшесі — Натаниэл Кресвик пен Уильям Прест — Sheffield Football Club командасын құрды7 OLDEST FOOTBALL CLUBS: WHERE ARE THEY NOW?  by Alfie Potts Harmer on HITC website, 2019.

Клубтың алғашқы жиыны 1857 жылдың 24 қазанында Хайфилд шетіндегі Паркфилд Хауста өтті. Бастапқы штаб-пәтері — Томас Аслайн Уорд берген Бэнк Роудтағы жылыжай болды. Ол — клубтың алғашқы президенті Фредерик Уордтың әкесі, ал жылыжайға іргелес алаң олардың алғашқы ойын алаңы ретінде пайдаланылды. Алғашында Шеффилд ойындары клуб мүшелерінің өзара матчтары түрінде өтті және «Үйленгендер мен Бойдақтар» немесе «Кәсіби ойыншылар мен Қалғандары» форматында ұйымдастырылды.

Кресвик пен Прест клубтың ойын ережелерін әзірлеуге жауапты болды. Бұл ережелер 1858 жылы 21 қазанда өткен клубтың жылдық жиналысында бекітіліп, келесі жылы жарияланды. Олар Шеффилд ережелері деп аталды және футбол клубы (мектеп немесе университет емес) жариялаған алғашқы егжей-тегжейлі футбол ережелері болды. Ол кезде, Футбол қауымдастығы (FA) құрылғанға дейін, Англияда футболдың әртүрлі түрлері танымал болатын. Мысалы, көптеген жеке мектептердің өздерінің ойын ережелері болған, әрі олар бір-бірінен едәуір ерекшеленетін. Шеффилд ережелері 1867 жылы Шеффилд Футбол қауымдастығы құрылған кезде сол ұйым тарапынан қабылданды.

Шеффилдтің көршісі Халлам клубы 1860 жылы құрылды және сол жылы екі команда алғаш рет бір-біріне қарсы жергілікті дербиде ойнады. Бұл дерби бүгінгі күнге дейін жалғасып келеді. 1862 жылға қарай Шеффилд аймағында 15 клуб болған.

Олар 1863 жылдың 30 қарашасында Футбол қауымдастығының мүшелері болды, бірақ өз ережелерін қолдануды жалғастырды. 1865 жылдың 2 қаңтарында клуб Шеффилдтен тыс алғашқы ойынын Ноттс Каунтиге (ол кезде Nottingham Football Club деп аталған) қарсы Meadows Cricket Ground алаңында өткізді. Ойын «Ноттингем ережелері» бойынша он сегіз ойыншымен өтті. Шеффилд 1:0 есебімен жеңді.

Осы уақытқа қарай клуб өзіне мықтырақ қарсыластар табу үшін Шеффилдтен тыс командалармен ойнауды ұйғарды. 1866 жыллы 31 наурызда Шеффилд Лондонда, Баттерси паркінде Футбол қауымдастығының ережелері бойынша матч өткізді. 1867 жылдың ақпанында клубтың бірнеше ереже ұсыныстарын Футбол қауымдастығы қабылдамай тастады, ал Лондон комитеті Шеффилдтің Футбол қауымдастығы ережелерін толық мойындамауына байланысты олармен матч өткізуге құлықсыз болды. Шеффилд клубтары тек 1878 жылы Футбол қауымдастығы ережелерін толық қабылдады.

1873 жылы Шеффилд алғаш рет Англия кубогы турниріне қатысты. Бұл жарыстағы олардың ең алғашқы ойыны Шропшир Уондерерс клубына қарсы өтті, ал қайта ойнаудан кейінгі нәтижені анықтау жеребе тастау арқылы шешілді, бұл аталған турнир тарихында кездесудің дәл осылай шешілген жалғыз жағдайы болып қалды. Шеффилд клубы 1877–78 және 1879–80 маусымдарында турнирдің 4-ші кезеңіне дейін жетті.

Шеффилдтің футболдағы жоғарғы деңгейден төмендей бастауы 1885 жылдың шілдесінде кәсіпқойлықтың енгізілуімен қатар келді. Кәсіпқой клубтармен бәсекеге түсе алмаған Шеффилдтің әуесқойлары сол жылы Астон Вилла, Ноттингем Форест және Ноттс Каунти командаларынан ірі есеппен жеңілді. Кәсіпқойлық заңдастырылғаннан кейін, қатаң түрде әуесқой дәстүрді ұстанған Шеффилд Футбол Ассоциациясына тек әуесқой клубтарға арналған жеке кубок құруды ұсынды. 1893 жылы FA Amateur Cup турниры күнтізбеге енгізілді, ал 1904 жылы бұл турнирді Шеффилд клубының өзі жеңіп алды.

1889 жылы клуб алғаш рет лига жарысына қатысып, Midland League құрамына кірді, бірақ кестенің соңында аяқтағаннан кейін бір маусымнан соң лигадан шықтыSheffield  Football Club History Database. Олар сондай-ақ 1898 жылы алғашқы Yorkshire League негізін қалаушылардың бірі болды, бірақ бұл турнирде де тек бір маусым ойнады.

ХХ ғасырдың басынан кейін Шеффилд көбіне жергілікті лигаларда жарысты. 1925–26 жылдары олар Sheffield Association League турниріне қатысып жүрді.

Жарыстан кеткеннен кейін елу жыл өткен соң, клуб 1949 жылы Йоркшир лигасына қайта оралды. Үш жылдан кейін олар Бірінші дивизионға көтерілді, бірақ 1954 жылы қайтадан Екінші дивизионға түсіп қалды. 1957 жылы клуб өздерінің жүз жылдық мерейтойына енгенге дейін бірден жоғарғы дивизионға қайта оралды. Мерейтойлық шаралар аясында Хиллсборода Англияның B құрамасына қарсы матч, сондай-ақ Брэмолл Лейн стадионында өздері сияқты әуесқой Куинз Парк командасына қарсы ойын ұйымдастырылдыSheffield Football Club Centenary Fixture 1957  FootySphere.

1961 жылы Шеффилд тағы да Екінші дивизионға түсіп қалды, ал жоғарғы дивизионға тек 1967 жылы қайта оралды, бірақ онда да тек бір маусым ойнап, қайта құлады. Үш жыл өткен соң, 1970 жылы, олар жаңа құрылған Үшінші дивизионға тағы да төмендеді. Клуб Йоркшир лигасының ең төменгі деңгейінде алты маусым өткізді, 1974 жылы 10-шы орынға дейін құлдырады. Тек 1976 жылы жағдай түзеле бастады. Олар Екінші дивизионға қайта көтерілді, ал бір жылдан кейін Екінші дивизион чемпионы атанып, Бірінші дивизионға қайта оралды. Сол маусымда Шеффилд жаңа құрылған FA Vase финалына шықты. Уэмбли стадионында олар Биллерики Таун клубымен 1–1 есеппен тең ойнады, бірақ Ноттингемдегі Сити Граунд алаңындағы жауапты ойында 1–2 есебімен жеңілді.

1981 жылы Йоркшир лигасы мен Мидленд лигасы бірігіп, Northern Counties East League (NCEL) құрылғанда, Шеффилд жаңа турнирдің Бірінші дивизион Оңтүстік тобына енгізілді. Олар бұл дивизионда үш маусым өткізді, содан кейін лига құрылымы қайта өзгертіліп, клуб жаңа құрылған Бірінші дивизионға ауыстырылды. 1989 жылы олар Бірінші дивизион чемпионы атанды, бірақ келесі жылы жарықтандыру жүйесінің болмауына байланысты қайтадан төмендетілді.

Алғашқы талпыныстан-ақ Шеффилд қайтадан Бірінші дивизионның чемпионы атанды, бұл жолы NCEL Премьер-дивизионында 15 жыл бойы қалды. 1994 жылы клуб алғаш рет Sheffield & Hallamshire Senior Cup турнирінде жеңіске жетті, олар Хиллсборода өткен финалда пенальти сериясында Уорксоп Таунды ұтты. Кейінірек Шеффилд бұл трофейді 2010-жылдары тағы төрт рет иеленді.

2007 жыл Шеффилд клубы үшін ерекше тарихи жыл болды. Клуб өзінің 150 жылдығын тойлады. Шеффилд лигада екінші орын алып, алғаш рет Солтүстік Премьер-лигаға (NPL) көтерілді. 2007 жылдың қазан айында ФИФА президенті Йозеф Блаттер клубтың мерейтойлық кешіне қатысты, ал келесі айда клуб Брэмолл Лейнде Интернационале және Аякс командаларына қарсы мерейтойлық кездесулер өткізді. Алғашқы ойынның құрметті қонағы ретінде футбол аңызы Пеле қатысты және матч басталар алдында командалармен және жанкүйерлермен кездесті. Ойын 5:2 есебімен Интердің пайдасына аяқталды, матчты 18 741 көрермен тамашалады. Интер сапында әлем чемпионы Марко Матерацци және жас дарын Марио Балотелли ойнады. 

Шеффилд NPL Division One South плей-оффына төрт рет шықты, бірақ әлі күнге дейін жоғарғы дивизионға көтеріле алған жоқ. 2008 жылы алғашқы маусымында олар финалға дейін жетіп, Нантвич Тауннан жеңілді. Кейін 2010, 2012 және 2019 жылдары жартылай финалда тоқтады. Клуб алғаш рет 2007 жылы NPL-ге көтерілгеннен кейін FA Trophy турниріне қатысты, бірақ іріктеу кезеңдерінен ары өте алмады. 2015 жылы Қатар тарапы Шеффилд клубына £100 000 көлемінде қаржылай көмек көрсетті. Сол уақыттан бері клубтың нәтижелері мен лигадағы позициясы біртіндеп нашарлай бастады. Әлеуметтік желілердегі түрлі кампанияларға қарамастан, клубтың беделіне сай көрермен саны артпады.

2025 жылы Шеффилд Sheffield & Hallamshire Senior Cup турнирінде, он жылдан астам уақыт ішіндегі алғашқы ресми «Ережелер дербиінде», Халлам клубымен кездесті. Шеффилд қарсыластарынан 2:1 есебімен жеңіліп қалды. Маусым аяқталмай жатып-ақ Шеффилд Солтүстік Премьер-лигадан түсті.

 Жетістіктері 
Лига
Northern Counties East League, Division One
Чемпион: 1988–89, 1990–91
Yorkshire League, Division Two
Чемпион: 1976–77
Central Midlands Division One North (Дубль)
Чемпион: 2023–24

Кубок
FA Amateur Cup
Жеңімпаз: 1903–04
FA Vase
Финалист: 1976–77
Yorkshire League Cup
Жеңімпаз: 1977–78
Northern Counties East League Cup
Жеңімпаз: 2000–01, 2004–05
Sheffield & Hallamshire Senior Cup
Жеңімпаз: 1993–94, 2004–05, 2005–06, 2007–08, 2009–10
Финалист: 1961–62, 2012–13

 Дереккөздер 

Санат:Англия футбол клубтары